Tisudas n tsuqilt yettwasmersen deg usuqel n tugzimin n yiḍrisen n tsuqilt d-yeddan deg yidlisfusen n uswir alemmas 2013-2014 ttwasmersent lmend n wuguren d-yettmagar umsuqel deg tsuqilt gar snat n tutlayin ur nesɛi ara yiwet n tseddast, llant tusridin am awal s wawal, d tirusridin am ankaz, tasmeskelt, taydazalt, asemyezg d unekmar n tesnimekt, imi deg yiwen uḍris yettili ussemres ugar n yiwet n tsudas n tsuqilt, afran n tsedast yettili lmend n tifrat d-yufa umaru deg tsuqilt s uqader n unamek n uḍris anaṣli tafransist (A), akked uqader n tseddast n tutlayt n tsuqilt (B) tamaziɣt. Yella wanda d-iban lexṣas deg tenmeẓla taḍrisant n kra n tugzimin, acku ttwaksen kra yisalen, mi yettili ussemres n tsudas tusridin: awal s wawal neɣ tirusridin ankaz s twaksa d wankaz s tmerna.